Document ID: 32010R0860
Publication Date: 2010-09-10

Title and Content:
NARIADENIE KOMISIE (EÚ) č. 860/2010
z 10. septembra 2010,
ktorým sa na rok 2010 stanovuje „zoznam Prodcom“ priemyselných výrobkov, stanovený nariadením Rady (EHS) č. 3924/91
(Text s významom pre EHP)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (EHS) č. 3924/91 z 19. decembra 1991 o zavedení štatistických zisťovaní týkajúcich sa priemyselnej výroby Spoločenstva (1), a najmä na jeho článok 2 ods. 6,
keďže:
(1)
Nariadenie (EHS) č. 3924/91 vyžaduje, aby členské štáty vykonávali štatistické zisťovanie priemyselnej výroby Spoločenstva.
(2)
Základom štatistického zisťovania priemyselnej výroby musí byť zoznam výrobkov, podľa ktorého sa stanoví, ktorá priemyselná výroba má byť predmetom štatistického zisťovania.
(3)
Zoznam výrobkov je potrebný na umožnenie zladenia štatistiky o výrobe a o zahraničnom obchode a porovnania s klasifikáciou produktov (CPA) Spoločenstva.
(4)
Zoznam výrobkov, ktorý nariadenie (EHS) č. 3924/91 vyžaduje a na ktorý sa odkazuje ako na „zoznam Prodcom“, je spoločný pre všetky členské štáty a potrebný na porovnanie údajov medzi členskými štátmi.
(5)
Zoznam Prodcom je nutné aktualizovať, preto je potrebné stanoviť tento zoznam na rok 2010.
(6)
Opatrenia stanovené v tomto nariadení sú v súlade so stanoviskom Výboru pre Európsky štatistický systém zriadeného nariadením Európskeho parlamentu a Rady (ES) č. 223/2009 o európskej štatistike (2),
PRIJALA TOTO NARIADENIE:
Článok 1
Zoznam Prodcom na rok 2010 je uvedený v prílohe.
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Uplatňuje sa od 1. januára 2010.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 10. septembra 2010

Classification:
Level 1 Topics: 100158
100160
100146
Level 2 Topics: 100190
100260
100268
Level 3 Topics: 2707
2720
4256
All Topics: 2707
2720
3634
4258